Rolf Barmen

Rolf Jørgen Barmen (født 1964) er en norsk siviløkonom, tidligere fotballspiller og alpinttrener, som siden 2018 er konsernsjef i Elmera Group ASA, tidligere Fjordkraft Holding ASA.

 Utdannelse og karriere i næringslivet 
Rolf Barmen er utdannet siviløkonom fra Norges Handelshøyskole i 1990. Han har blant annet arbeidet som driftssjef ved IKEA Bergen, regiondirektør i Telenor Telehuset og som administrerende direktør i Telering. Fra 2008 til 2011 var han administrerende direktør for mobiloperatøren Chess Communication, og fra 2011 til 2013 administrende direktør i NextGenTel.Jo Hjelle: Fra mobil til nett Bergens Tidende, 23. mai 2011. I februar 2013 tiltrådte han som administrerende direktør i Fjordkraft.Fjordkraft.no: Ny adm.dir i Fjordkraft  Fra børsnoteringen i 2018 er han konsernsjef i Fjordkraft Holding ASA. Konsernet endret i mai 2022 navn til Elmera Group ASA.

 Fotball og alpint 
Han var tilknyttet Fyllingen FotballDenne 18-åringen kan debutere fra start for Brann Altomfotball.no, hentet 13. november 2012 i klubbens storhetstid og spilte totalt over 300 A-kamper i tidsrommet 1983-1997, herunder 50 kamper i elitedivisjonen (1990, 1991 og 1993). Han var assistentrener og spillende assistentrener i klubben i 1995-1997. 

Rolf Barmen var alpintrener både i Hordaland og nasjonalt på 1980-tallet med en rekke treneroppdrag både for Bergens Skilag, Hordaland Skikrets og Norges Skiforbund. 
I februar 2014 ble Rolf Barmen valgt til styreleder i Sportsklubben Brann og trakk seg i januar 2015.

 Personlig 
Rolf Barmen er gift med Charlotte Christine Eriksen Barmen og har fire barn. Han er far til fotballspilleren Kristoffer Barmen,Trond Roger Nydal:Barmen med skyhøy ambisjon Bergensavisen, 14. april 2012 Andreas Barmen, Helene Christine Barmen og Victoria Christine Barmen.

 Referanser 

 Eksterne lenker 

 Ledelse NextGentel
  Profil hos Norges Fotballforbund

Kategori:Norske næringslivsledere
Kategori:Norske siviløkonomer
Kategori:Norske fotballspillere
Kategori:Norske alpintrenere
Kategori:Norske fotballtrenere
Kategori:Fotballspillere for Fyllingen Fotball
Kategori:Personer fra Bergen kommune